**การบริหารจัดการตามโครงการโรงเรียนมาตรฐานสากล**

**ของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1**

**เย็นฤดี เรียนสี**

**มหาวิทยาลัยราชภัฏบ้านสมเด็จเจ้าพระยา**

e-mail:[Yennapa01@hotmail.com](mailto:Yennapa01@hotmail.com)

**บทคัดย่อ**

การวิจัยครั้งนี้มีวัตถุประสงค์เพื่อศึกษาการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษาเขต 1 การบริหารจัดการระบบคุณภาพใน 7 ด้าน ประกอบด้วย 1) ด้านการนำองค์กร 2) ด้านการวางแผนเชิงกลยุทธ์ 3) ด้านการมุ่งเน้นผู้เรียนและผู้มีส่วนได้ส่วนเสีย4) ด้านการวัดการวิเคราะห์ และการจัดการความรู้ 5) ด้านการมุ่งเน้นบุคลากร 6) ด้านการจัดการกระบวนการและ7) ด้านผลลัพธ์ ประชากรที่ใช้ในการวิจัย ได้แก่ ครูโรงเรียนรัตนโกสินทร์สมโภชบางขุนเทียน จำนวนประชากรกลุ่มตัวอย่าง 92 คน เครื่องมือที่ใช้ในการวิจัยเป็นแบบสอบถามประมาณค่า 5 ระดับและแบบตรวจสอบรายการ สถิติที่ใช้ในการวิเคราะห์ข้อมูลได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัย พบว่า การบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษาเขต 1 โดยรวมอยู่ในระดับมาก เมื่อพิจารณาเป็นรายด้าน พบว่า ด้านการนำองค์กร มีค่าเฉลี่ยสูงสุด รองลงมา คือด้านการวางแผนเชิงกลยุทธ์ ด้านผลลัพธ์ ด้านการมุ่งเน้นผู้เรียนและผู้มีส่วนได้ส่วนเสีย ด้านการมุ่งเน้นบุคลากร ด้านการจัดการกระบวนการ และด้านการวัด การวิเคราะห์ และการจัดการความรู้ซึ่งทั้งหมดอยู่ในระดับมาก

**คำสำคัญ:** การบริหารจัดการตามโครงการโรงเรียนมาตรฐานสากล

**THE MANAGEMENT OF WORLD CLASS STANDARD SCHOOLS PROJECT**

**AT RATANAKOSINSOMPHOD BANGKHUNTHIN SCHOOL, EDUCATIONAL**

**SERVICE AREA OFFICE I**

**YENRUDEE RIANSRI**

**BANSOMDEJCHAOPRAYA RAJABHAT UNIVERSITY**

e-mail:[Yennapa01@hotmail.com](mailto:Yennapa01@hotmail.com)

**ABSTRACT**

The purpose of this research was to study the management of World Class Standard Schools Project at Ratanakosinsomphod Bangkhunthian School under Secondary Educational Service Area Office 1in 7 aspects:   
1 Leadership 2)Strategic Planning 3) Focusing on Students4) Measurement, Analysis and Knowledge Management 5) Faculty and Staff Focus 6) Process Management and 7) Performance. The population included 92 teachers. Data were collected using 5-point rating scale questionnaire and checklist and were statistically analyzed by percentage, mean and standard deviation.

The findings revealed that the management of World Class Standard Schools Project at Ratanakosinsomphod Bangkhunthian School under Secondary Educational Service Area Office was generally found at the high level. After item analysis, organizational leadership was rated with the highest mean followed by strategic planning and learning assessment and analysis and knowledge management.

**Keywords:** Administration, World Class Standard School Project

**บทนำ**

โรงเรียนมาตรฐานสากลเป็นโรงเรียนตามโครงการที่จัดหลักสูตรการเรียนการสอนเทียบเคียงมาตรฐานสากล โดยมีความมุ่งหวังที่จะให้นักเรียนมีศักยภาพเป็นพลโลก มีระยะเวลา ดำเนินการตั้งแต่ปี พ.ศ. 2553-2555 วัตถุประสงค์ที่กำหนดไว้ ได้แก่ 1) เพื่อพัฒนาผู้เรียนให้มีศักยภาพเป็นพลโลก (World Citizen) เป็นเลิศวิชาการ สื่อสาร 2 ภาษา ล้ำหน้าทางความคิดผลิตงานอย่างสร้างสรรค์ ร่วมกันรับผิดชอบต่อสังคมโลก 2) ยกระดับการจัดการเรียนการสอนเทียบเคียงมาตรฐานสากล โดยกำหนดรายวิชาเพิ่มเติมที่มีความเป็นสากล ได้แก่ ทฤษฎีความรู้ (Theory of Knowledge) การเขียนความเรียงขั้นสูง(Extended - Essay) กิจกรรมโครงงานเพื่อสาธารณประโยชน์ (CAS : Creativity, Actions, Service) และโลกศึกษา (Global Education) และ 3) ยกระดับการบริหารจัดการด้วยระบบคุณภาพ (Quality System Management) ซึ่งในจำนวน 500 โรงเรียนเป็นโรงเรียนมัธยมศึกษา 381 โรงเรียน โรงเรียนประถมศึกษา 119 โรงเรียนทั้งนี้การดำเนินการพัฒนาและยกระดับโรงเรียนมาตรฐานสากลจะมุ่งพัฒนามี 5 ด้าน คือ 1) พัฒนาหลักสูตรสถานศึกษาเทียบเคียงมาตรฐานสากล โดยนำจุดเด่นจากหลักสูตรต่างๆ เช่นหลักสูตร English Program (EP) Mini Eng-Lish Program (MEP) International English Program (IEP) หรือ International accalaureate (IB) หรือด้านหลักสูตรความเป็นเลิศเฉพาะทางนำมาปรับหลักสูตรให้เข้มข้นเทียบเคียงกัน 2) พัฒนาการเรียนกลุ่มสาระการเรียนรู้วิทยาศาสตร์- คณิตศาสตร์ โดยใช้ภาษาอังกฤษ ภายในปี 2555 และ 3) พัฒนาครูผู้สอนในกลุ่มสาระการเรียนรู้ภาษาต่างประเทศที่ 2 และครูผู้สอนกลุ่มสาระการเรียนรู้คณิตศาสตร์-วิทยาศาสตร์เพื่อใช้ภาษาอังกฤษในการจัดการเรียนการสอน 4) พัฒนาผู้บริหารโรงเรียนควรร่วมกับสำนักพัฒนาครูและบุคลากรการศึกษาขั้นพื้นฐาน และ5) พัฒนาระบบการบริหารโรงเรียน เกี่ยวกับการจัดทำแผนกลยุทธ์โรงเรียนมาตรฐานสากล การบริหารจัดการระบบคุณภาพ สำนักงานคณะกรรมการการศึกษาขั้นพื้นฐาน (2553, น.6) เพื่อให้โรงเรียนมีวิธีการปฏิบัติและผลการดำเนินการมาตรฐานในระดับโลกและเป็นการเพิ่มศักยภาพการจัดการศึกษาของไทยสำหรับการแข่งขันบนเวทีโลกและเตรียมความพร้อมของเยาวชนของชาติเข้าสู่โลกในยุคศตวรรษที่ 21 อันจะส่งผลต่อการพัฒนาประเทศแบบยั่งยืน

สำนักงานคณะกรรมการการศึกษาขั้นพื้นฐานได้ขับเคลื่อนนโยบายการพัฒนาโรงเรียนสู่มาตรฐานสากลมาตั้งแต่ปี 2553 โดยมีการใช้การบริหารจัดการด้วยระบบคุณภาพตามแนวทางเกณฑ์รางวัลคุณภาพแห่งชาติ (Thailand Quality Award: TQA) เป็นกลไกสำคัญในการผลักดันการพัฒนาขีดความสามารถในด้านการบริหารจัดการองค์กร ซึ่งจะทำให้เกิดคุณลักษณะต่อการจัดการเรียนการสอนอันจะส่งผลต่อนักเรียน อันเป็นเป้าหมายปลายทางของการจัดการศึกษารางวัลคุณภาพแห่งชาตินี้สามารถช่วยให้องค์กรประเมินตนเองภายใต้สภาวะแวดล้อมที่เปลี่ยนแปลงอย่างต่อเนื่อง มุ่งเน้นผลการดำเนินการตามกลยุทธ์ขององค์กร เกณฑ์ได้พัฒนาไปสู่มุมมองเชิงระบบที่ครอบคลุมและบูรณาการการบริหารจัดการกับผลการดำเนินการโดยรวมขององค์กร เพื่อมุ่งสู่ความเป็นเลิศจึงเป็นที่ยอมรับขององค์กร สถาบัน และสถานศึกษาทั้งในประเทศและต่างประเทศ

การบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 โดยศึกษาการจัดการศึกษาเป็นไปตามแนวทางของโรงเรียนมาตรฐานสากล ซึ่งมีการบริหารจัดการด้วยระบบคุณภาพ โดยมีเป้าหมายสำคัญคือ นักเรียนมีคุณภาพตามมาตรฐานการศึกษาขั้นพื้นฐานพัฒนาเด็กไทยให้มีคุณภาพ และมาตรฐานสูงขึ้นเท่าเทียมหรือใกล้เคียงนานาอารยประเทศ โรงเรียนรัตนโกสินทร์สมโภชบางขุนเทียน จึงจำเป็นต้องพัฒนาและเปลี่ยนแปลงในการจัดการเรียนรู้และพัฒนาคุณภาพโรงเรียนทั้งระบบ เพื่อให้โรงเรียนมีศักยภาพ มีความพร้อมในการพัฒนาในด้านต่างๆ ได้แก่ระบบการเรียนการสอนที่ดี มีอุปกรณ์ครบครัน มีห้องสมุด มีการใช้สื่อเทคโนโลยีสารสนเทศ และการสื่อสาร ตลอดจนการจัดสภาพแวดล้อมที่เหมาะสม มีกระบวนการคิดด้วยตนเอง กล้าถาม กล้าพูด กล้าแสดงออก มีมารยาทที่ดีงาม มีศีลธรรมอันดี มีคุณธรรม เพื่อพร้อมนำไปปรับใช้ในการดำรงชีวิต หรือการประกอบอาชีพในอนาคตตามแนวคิดของ ดิเรก วรรณเศียร(2551, น.6) ซึ่งสอดคล้องกับการบริหารจัดการด้วยระบบคุณภาพ (Thailand Quality Award TQ) การปฏิบัติของระบบด้วยเกณฑ์ 7 ด้าน ได้แก่ 1) ด้านการนำองค์กร 2) ด้านการวางแผนเชิงกลยุทธ์3) ด้านการมุ่งเน้นผู้เรียนและผู้มีส่วนได้ส่วนเสีย 4) ด้านการวัด การวิเคราะห์ และการจัดการความรู้5) ด้านการมุ่งเน้นบุคลากร 6) ด้านการจัดการกระบวนการ 7) ด้านผลลัพธ์ เพื่อผู้วิจัยจะได้นำข้อมูลที่ได้จากแนวความคิดเห็นของผู้บริหารและครูที่ได้แสดงความคิดเห็นไปประยุกต์ใช้ในการดำเนินการพัฒนาโรงเรียนมาตรฐานสากลในการบริหารจัดการระบบคุณภาพ และยกระดับโรงเรียนขึ้นสู่มาตรฐานสากลอย่างมีระบบอย่างมีประสิทธิภาพ และมีประโยชน์สูงสุดต่อผู้เรียนและสอดคล้องกับการบริหารจัดการของโรงเรียนแบบยั่งยืน

**วัตถุประสงค์ของการวิจัย**

1. เพื่อศึกษาการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภช  
บางขุนเทียน สำนักงานเขตพื้นที่การศึกษามัธยมศึกษา เขต 1

**วิธีดำเนินการวิจัย**

เครื่องมือที่ใช้ในการเก็บรวบรวมเพื่อใช้ในการวิจัยในครั้งนี้ เป็นแบบสอบถามเกี่ยวกับการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 บริหารจัดการระบบคุณภาพประกอบด้วย 7 ดังนี้ 1) การนำองค์กร 2) การวางแผนเชิงกลยุทธ์ 3) การมุ่งเน้นผู้เรียนและผู้มีส่วนได้ส่วนเสีย 4) การวัด การวิเคราะห์ และการจัดการความรู้ 5) การมุ่งเน้นบุคลากร 6) การจัดการกระบวนการ และ7) ผลลัพธ์ โดยแบ่งออกเป็น 2 ตอน

ตอนที่ 1 สอบถามเกี่ยวกับข้อมูลทั่วไปของผู้ตอบแบบสอบถามจำแนกเป็นสถานภาพ เพศ อายุ   
 วุฒิการศึกษา ระยะเวลาในการปฏิบัติงาน ลักษณะของแบบถามเป็นแบบตรวจสอบรายการ (Checklist)

ตอนที่ 2 สอบถามข้อมูลเกี่ยวกับการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 บริหารจัดการระบบคุณภาพ 7 ด้าน ได้แก่ 1) การนำองค์กร จำนวน 9 ข้อ 2) การวางแผนเชิงกลยุทธ์จำนวน 7 ข้อ 3) การมุ่งเน้นผู้เรียนและผู้มีส่วนได้ส่วนเสียจำนวน 7 ข้อ 4) การวัด การวิเคราะห์ และการจัดการความรู้ จำนวน 8 ข้อ 5) การมุ่งเน้นบุคลากร จำนวน 6 ข้อ 6) การจัดการกระบวนการจำนวน 7 ข้อ และ7) ผลลัพธ์จำนวน 6 ข้อ ลักษณะของแบบสอบถามเป็นแบบมาตราส่วนประมาณค่า (Rating Scale) ตามแนวคิดของลิเคอร์ท (Likert 1967 ; อ้างถึงในบุญชม ศรีสะอาด,2546 : 97) มี 5 ระดับ

ข้อมูลที่ได้จากการศึกษาการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 ครั้งนี้ผู้วิจัยนำมาวิเคราะห์โดยใช้โปรแกรมสำเร็จรูปดังนี้

1. ข้อมูลพื้นฐานสถานภาพของผู้ตอบแบบสอบถามประกอบด้วย เพศ อายุ วุฒิการศึกษา ระยะเวลาในการปฏิบัติงาน วิเคราะห์ข้อมูลโดยการแจกแจงความถี่และหาค่าร้อยละ

2. วิเคราะห์ข้อมูล การบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1ใน 7 ด้าน คือ 1) การนำองค์กร 2) การวางแผนเชิงกลยุทธ์ 3) การมุ่งเน้นผู้เรียนและผู้มีส่วนได้ส่วนเสีย 4) การวัด การวิเคราะห์ และการจัดการความรู้ 5) การมุ่งเน้นบุคลากร 6) การจัดการกระบวนการ และ7) ผลลัพธ์ โดยการหาค่าเฉลี่ย (****) และส่วนเบี่ยงเบนมาตรฐาน (S.D)โดยมีเกณฑ์การแปลความหมายของค่าเฉลี่ย (บุญชม ศรีสะอาด, 2545,น.100) ได้แก่ ค่าเฉลี่ย 4.50 - 5.00 หมายถึง การบริหารจัดการvอยู่ในระดับมากที่สุด ค่าเฉลี่ย 3.50 - 4.49 หมายถึง การบริหารจัดการอยู่ในระดับมาก ค่าเฉลี่ย 2.50 - 3.49 หมายถึง การบริหารจัดการอยู่ในระดับปานกลาง ค่าเฉลี่ย 1.50 - 2.49 หมายถึง การบริหารจัดการอยู่ในระดับน้อย ค่าเฉลี่ย 1.00 - 1.49 หมายถึง การบริหารจัดการอยู่ในระดับน้อยที่สุด

**ผลการวิจัย**

ผลการวิจัยเรื่อง การบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 ในภาพรวมทั้ง 7 ด้าน อยู่ในระดับมาก เมื่อพิจารณาเป็นรายด้าน พบว่า ด้านการนำองค์กรสูงสุด และด้านการวัด การวิเคราะห์ และการจัดการความรู้มีค่าเฉลี่ยต่ำสุด

### โดยมีรายละเอียดของผลการวิจัยในแต่ละด้านดังนี้

1. ด้านการนำองค์กร พบว่า ผู้บริหารกำหนดค่านิยมในด้านการทำงานให้สอดคล้องกับวิสัยทัศน์และพันธกิจของโรงเรียน มีค่าเฉลี่ยสูงสุด รองลงมา คือ ผู้บริหารมีการกำหนดวิสัยทัศน์ พันธกิจ จากการวิเคราะห์ปัจจัยภายในและภายนอกที่เกี่ยวข้อง และองค์กรมีการมีการจัดกิจกรรมที่เอื้ออาทรต่อการแลกเปลี่ยนเรียนรู้เพื่อพัฒนาบุคลากรให้เป็นบุคคลและองค์กรแห่งการเรียนรู้ มีการบริหารจัดการ มีค่าเฉลี่ยต่ำสุด

2. ด้านการวางแผนเชิงกลยุทธ์ พบว่า โรงเรียนจัดทำแผนกลยุทธ์และแผนปฏิบัติการตรงตามวัตถุประสงค์ของโรงเรียนมาตรฐานสากล มีค่าเฉลี่ยสูงสุด รองลงมา คือโรงเรียนจัดทำแผนกลยุทธ์ที่สอดคล้องกับจุดเน้นของโรงเรียนและหน่วยงานต้นสังกัด และโรงเรียนจัดสรรทรัพยากรด้านการเงินและอื่นๆ อย่างเพียงพอต่อการดำเนินงาน ทำให้การปฏิบัติตามแผนปฏิบัติการบรรลุผลสำเร็จ มีการบริหารจัดการ มีค่าเฉลี่ยต่ำสุด

3.ด้านการมุ่งเน้นผู้เรียนและผู้มีส่วนได้ส่วนเสีย พบว่า โรงเรียนมีหลักสูตร กระบวนการบริหารหลักสูตรการจัดการเรียนการสอน กิจกรรมการเรียนรู้เพื่อพัฒนาผู้เรียนให้มีคุณลักษณะตามที่กำหนด มีค่าเฉลี่ยสูงสุด รองลงมา คือโรงเรียนมีการสนับสนุนให้ครูและบุคลากรได้สร้างความสัมพันธ์ใกล้ชิดกับผู้ปกครอง เพื่อการมีส่วนร่วมของทางบ้านโรงเรียน และชุมชนในการดูแลช่วยเหลือนักเรียนอย่างใกล้ชิด และโรงเรียนได้ใช้ข้อมูลสารสนเทศของระบบการดูแลช่วยเหลือนักเรียน เพื่อสร้างความพึงพอใจให้กับผู้เรียนและผู้ปกครองนักเรียน มีการบริหารจัดการ มีค่าเฉลี่ยต่ำสุด

4. ด้านการวัด การวิเคราะห์ และการจัดการความรู้ พบว่า โรงเรียนมีการทบทวนผลการดำเนินงานเพื่อพัฒนาผู้เรียนและเพิ่มความสามารถในการแข่งขันของโรงเรียน มีค่าเฉลี่ยสูงสุด รองลงมา คือโรงเรียนมีการวัด ประเมินผลการดำเนินงานทุกๆ ด้าน และทบทวนผลการดำเนินการโดยรวมของโรงเรียน และโรงเรียนจัดทำข้อมูลสารสนเทศที่จำเป็นพร้อมใช้งานสำหรับครูและบุคลากรเพื่อให้ผู้เรียนสามารถเข้าถึงข้อมูลได้อย่างเหมาะสม มีการบริหารจัดการ มีค่าเฉลี่ยต่ำสุด

5. ด้านการมุ่งเน้นบุคลากร พบว่า โรงเรียนส่งเสริมและสนับสนุนครูและบุคลากรให้ได้รับการศึกษาและฝึกอบรมให้มีความรู้และสมรรถนะตรงตามคุณลักษณะและหน้าที่ความรับผิดชอบ มีค่าเฉลี่ยสูงสุด รองลงมา คือโรงเรียนจัดกระบวนการเรียนรู้และพัฒนาผู้ปฏิบัติงานครอบคลุมทั้งสมรรถนะหลัก และโรงเรียนมีการสร้างความผูกพันและความพึงพอใจของบุคลากรที่ปฏิบัติงานในระดับต่างๆ ตามกลุ่มและประเภทของลักษณะงานโดยการคำนึงถึงความแตกต่างแต่ละกลุ่มบุคคล มีการบริหารจัดการ มีค่าเฉลี่ยต่ำสุด

6. ด้านการจัดการกระบวนการ พบว่า โรงเรียนออกแบบระบบงานครอบคลุมงานทั้ง 4 ฝ่าย คือ วิชาการ งบประมาณ บุคคล และบริหารทั่วไป มีค่าเฉลี่ยสูงสุด รองลงมา คือ โรงเรียนจัดระบบงาน กระบวนการทำงานหลัก และมีคู่มือระบบงานเพื่อดำเนินการอย่างเป็นระบบและโรงเรียนมีการเตรียมความพร้อมรับภัยพิบัติหรือภาวะฉุกเฉินโดยคำนึงถึงการป้องกันและการจัดการต่อเนื่องเพื่อการดำเนินการและฟื้นฟูสภาพ มีการบริหารจัดการ มีค่าเฉลี่ยต่ำสุด

7. ด้านผลลัพธ์ พบว่า ผู้บริหารเป็นที่ยอมรับในการปฏิบัติตนตามกฎระเบียบของราชการโดยยึดหลักธรรมาภิบาล มีค่าเฉลี่ยสูงสุด รองลงมา คือโรงเรียนมีกระบวนการที่ดีและดำเนินงานบรรลุตามแผนที่กำหนดไว้ และการพัฒนาผลสัมฤทธิ์ด้านการเรียนรู้ของผู้เรียน มีการบริหารจัดการมีค่าเฉลี่ยต่ำสุด

**สรุปผล**

ผลการวิจัยเรื่อง การบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 ในภาพรวมทั้ง 7 ด้าน อยู่ในระดับมาก เมื่อพิจารณาเป็นรายด้าน พบว่า ด้านการนำองค์กรสูงสุด และด้านการวัดการวิเคราะห์ และการจัดการความรู้มีค่าเฉลี่ยต่ำสุด

### โดยมีรายละเอียดของผลการวิจัยในแต่ละด้านดังนี้

1. ด้านการนำองค์กร พบว่า ผู้บริหารกำหนดค่านิยมในด้านการทำงานให้สอดคล้องกับวิสัยทัศน์และพันธกิจของโรงเรียน มีค่าเฉลี่ยสูงสุด รองลงมา คือ ผู้บริหารมีการกำหนดวิสัยทัศน์ พันธกิจ จากการวิเคราะห์ปัจจัยภายในและภายนอกที่เกี่ยวข้อง และองค์กรมีการมีการจัดกิจกรรมที่เอื้ออาทรต่อการแลกเปลี่ยนเรียนรู้เพื่อพัฒนาบุคลากรให้เป็นบุคคลและองค์กรแห่งการเรียนรู้ มีการบริหารจัดการ มีค่าเฉลี่ยต่ำสุด

2. ด้านการวางแผนเชิงกลยุทธ์ พบว่า โรงเรียนจัดทำแผนกลยุทธ์และแผนปฏิบัติการตรงตามวัตถุประสงค์ของโรงเรียนมาตรฐานสากล มีค่าเฉลี่ยสูงสุด รองลงมา คือโรงเรียนจัดทำแผนกลยุทธ์ที่สอดคล้องกับจุดเน้นของโรงเรียนและหน่วยงานต้นสังกัด และโรงเรียนจัดสรรทรัพยากรด้านการเงินและอื่นๆ อย่างเพียงพอต่อการดำเนินงาน ทำให้การปฏิบัติตามแผนปฏิบัติการบรรลุผลสำเร็จ มีการบริหารจัดการ มีค่าเฉลี่ยต่ำสุด

3.ด้านการมุ่งเน้นผู้เรียนและผู้มีส่วนได้ส่วนเสีย พบว่า โรงเรียนมีหลักสูตร กระบวนการบริหารหลักสูตรการจัดการเรียนการสอน กิจกรรมการเรียนรู้เพื่อพัฒนาผู้เรียนให้มีคุณลักษณะตามที่กำหนด มีค่าเฉลี่ยสูงสุด รองลงมา คือโรงเรียนมีการสนับสนุนให้ครูและบุคลากรได้สร้างความสัมพันธ์ใกล้ชิดกับผู้ปกครอง เพื่อการมีส่วนร่วมของทางบ้านโรงเรียน และชุมชนในการดูแลช่วยเหลือนักเรียนอย่างใกล้ชิด และโรงเรียนได้ใช้ข้อมูลสารสนเทศของระบบการดูแลช่วยเหลือนักเรียน เพื่อสร้างความพึงพอใจให้กับผู้เรียนและผู้ปกครองนักเรียน มีการบริหารจัดการ มีค่าเฉลี่ยต่ำสุด

4. ด้านการวัด การวิเคราะห์ และการจัดการความรู้ พบว่า โรงเรียนมีการทบทวนผลการดำเนินงานเพื่อพัฒนาผู้เรียนและเพิ่มความสามารถในการแข่งขันของโรงเรียน มีค่าเฉลี่ยสูงสุด รองลงมา คือโรงเรียนมีการวัด ประเมินผลการดำเนินงานทุกๆ ด้าน และทบทวนผลการดำเนินการโดยรวมของโรงเรียน และโรงเรียนจัดทำข้อมูลสารสนเทศที่จำเป็นพร้อมใช้งานสำหรับครูและบุคลากรเพื่อให้ผู้เรียนสามารถเข้าถึงข้อมูลได้อย่างเหมาะสม มีการบริหารจัดการ มีค่าเฉลี่ยต่ำสุด

5. ด้านการมุ่งเน้นบุคลากร พบว่า โรงเรียนส่งเสริมและสนับสนุนครูและบุคลากรให้ได้รับการศึกษาและฝึกอบรมให้มีความรู้และสมรรถนะตรงตามคุณลักษณะและหน้าที่ความรับผิดชอบ มีค่าเฉลี่ยสูงสุด รองลงมา คือโรงเรียนจัดกระบวนการเรียนรู้และพัฒนาผู้ปฏิบัติงานครอบคลุมทั้งสมรรถนะหลัก และโรงเรียนมีการสร้างความผูกพันและความพึงพอใจของบุคลากรที่ปฏิบัติงานในระดับต่างๆ ตามกลุ่มและประเภทของลักษณะงานโดยการคำนึงถึงความแตกต่างแต่ละกลุ่มบุคคล มีการบริหารจัดการ มีค่าเฉลี่ยต่ำสุด

6. ด้านการจัดการกระบวนการ พบว่า โรงเรียนออกแบบระบบงานครอบคลุมงานทั้ง 4 ฝ่าย คือ วิชาการ งบประมาณ บุคคล และบริหารทั่วไป มีค่าเฉลี่ยสูงสุด รองลงมา คือ โรงเรียนจัดระบบงาน กระบวนการทำงานหลัก และมีคู่มือระบบงานเพื่อดำเนินการอย่างเป็นระบบและโรงเรียนมีการเตรียมความพร้อมรับภัยพิบัติหรือภาวะฉุกเฉินโดยคำนึงถึงการป้องกันและการจัดการต่อเนื่องเพื่อการดำเนินการและฟื้นฟูสภาพ มีการบริหารจัดการ มีค่าเฉลี่ยต่ำสุด

7. ด้านผลลัพธ์ พบว่า ผู้บริหารเป็นที่ยอมรับในการปฏิบัติตนตามกฎระเบียบของราชการโดยยึดหลัก  
ธรรมาภิบาล มีค่าเฉลี่ยสูงสุด รองลงมา คือโรงเรียนมีกระบวนการที่ดีและดำเนินงานบรรลุตามแผนที่กำหนดไว้ และการพัฒนาผลสัมฤทธิ์ด้านการเรียนรู้ของผู้เรียน มีการบริหารจัดการมีค่าเฉลี่ยต่ำสุด

**อภิปรายผล**

จากการศึกษาวิจัยเรื่องการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 ตามวัตถุประสงค์ของการวิจัย ซึ่งผลของงานวิจัยนำมาอภิปรายไว้ดังนี้ การบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 พบว่า โดยรวมอยู่ในระดับมาก ทั้งนี้เป็นเพราะว่าครูผู้สอนในโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 ส่วนใหญ่เห็นด้วยมากและให้ความสำคัญต่อการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1 ทั้งนี้อาจเป็นเพราะโรงเรียนได้สร้างความตระหนักและชี้แนวทางในการพัฒนาโรงเรียนสู่ความเป็นมาตรฐานสากล ให้แก่ครู และผู้ที่เกี่ยวข้องได้รับทราบและมีส่วนร่วมในการกำหนด วิสัยทัศน์พันธกิจ เป้าประสงค์ และค่านิยมอันพึงประสงค์ รวมทั้งภารกิจในการพัฒนาโรงเรียนและยกระดับของโรงเรียนสู่มาตรฐานสากล เพื่อให้ครูที่มีความรู้ความสามารถมีความชำนาญมีทักษะในการปฏิบัติงาน รู้ขอบข่ายของงานที่ชัดเจน มีการฝึกอบรมเพื่อเพิ่มพูนความรู้ความสามารถและมีความเข้าใจไปในทิศทางเดียวกัน สอดคล้องกับงานวิจัยของวีรชนจิรัชยากร (2551 : บทคัดย่อ) กล่าวว่า การศึกษาบทบาทของผู้บริหารในการพัฒนาคุณภาพการจัดการศึกษาของสถานศึกษาขั้นพื้นฐาน สังกัดสำนักงานเขตพื้นที่การศึกษาลำพูน เขต 2 วัตถุประสงค์ในการวิจัยเพื่อศึกษาบทบาทของผู้บริหารในการพัฒนาคุณภาพการจัดการศึกษาของสถานศึกษาขั้นพื้นฐาน พบว่า บทบาทด้านในการบริหารและด้านคุณภาพของการปฏิบัติงานอยู่ในระดับดีในทุกด้าน การมีส่วนร่วมของครูและ บุคลากรทุกระดับ สอดคล้องกับงานวิจัยของวิลัยพรณ์ เสรีวัฒน์ (2555 : บทคัดย่อ) กล่าวว่า การประเมินเชิงโครงการโรงเรียนมาตรฐานสากลผลการวิจัยพบว่า เพื่อการปฏิบัติตามแนวนโยบายการพัฒนาโรงเรียนสู่มาตรฐานสากลมีการปฏิบัติอยู่ในระดับมากและการปฏิบัติตามองค์ประกอบการบริหารคุณภาพ 7 ด้าน การจัดการเรียนการสอนของผู้เรียนแสดงให้เห็นว่าโรงเรียนสร้างความ มั่นใจในหลักสูตรการจัดการเรียนการสอนสอดคล้องกับความต้องการของผู้เรียน ผู้ปกครอง โรงเรียนมีหลักสูตรมาตรฐานสากล กระบวนการบริหารหลักสูตร การจัดการเรียนการสอนกิจกรรมการเรียนรู้ เพื่อพัฒนาผู้เรียนให้มีลักษณะตามที่กำหนด โดยโรงเรียนออกแบบกระบวนการในการทำงานและให้ความสำคัญกับผู้เรียนเป็นหลักจัด ทำข้อมูลสารสนเทศให้กับผู้เรียนสำรวจความต้องการของผู้เรียน ผู้ปกครอง ชุมชนเพื่อกำหนดทิศทางในการจัดการศึกษาจัดหลักสูตรของโรงเรียนได้เต็มศักยภาพและตอบสนองความต้องการ สำนักงานคณะกรรมการการศึกษาขั้นพื้นฐาน (2553,น.15) รวมการจัดแหล่งเรียนรู้ สภาพแวดล้อมบรรยากาศ และศูนย์วิทยบริการ สอดคล้องกับงานวิจัยของสาวิตรี เดชป้อง (2556 : บทคัดย่อ) กล่าวว่า คุณภาพของโรงเรียนมาตรฐานสากลในจังหวัดนครปฐมวัตถุประสงค์ในการวิจัยเพื่อศึกษาคุณภาพโรงเรียนมาตรฐานสากลในจังหวัดนครปฐม ผลการวิจัยพบว่าด้านทัศนะผู้บริหารโรงเรียนได้ดำเนินการจัดการคุณภาพอยู่ในระดับมาก ซึ่งผู้มีส่วนเกี่ยวข้องทุกฝ่ายการดำเนินงานในระบบ PDCA ทำให้โรงเรียนมีความสามรถในการดำเนินงานโรงเรียนมาตรฐานสากลอย่างมีประสิทธิภาพ สอดคล้องกับงานวิจัยของวิรัตน์ มาตันบุญ (2552 : บทคัดย่อ) กล่าวว่า การบริหารเปลี่ยนแปลงโครงสร้างขององค์การ ของโรงเรียนจอมทอง จังหวัดเชียงใหม่ด้านการเตรียมในการบริหารเปลี่ยนแปลง โครงสร้างขององค์กร ดำเนินการโดยแต่งตั้งคณะทำงานและกำหนดวัตถุประสงค์ตลอดจนการจัดสรรงบประมาณใน การดำเนินการ โครงสร้างของโรงเรียนเป็นไปตามแผนที่กำหนดเอาไว้ให้บุคลากรได้เห็นประโยชน์ของแต่ละบุคคลและเตรียมความพร้อมในการให้คำปรึกษาผลการวิจัยพบว่า ด้านผู้เรียนมีศักยภาพเป็นพลโลกอยู่ในระดับมาก สอดคล้องกับงานวิจัยของสุธีกานต์ ขวัญพัทลุง (2551 : บทคัดย่อ) กล่าวว่า การบริหารจัดการคุณภาพการศึกษาสู่โรงเรียนมาตรฐานสากลของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาเขต 11 วัตถุประสงค์ในการวิจัยเพื่อศึกษาการบริหารจัดการคุณภาพการศึกษาสู่โรงเรียนมาตรฐานสากลของผู้บริหารสถานศึกษา ซึ่งมีการปฏิบัติอยู่มากและให้ทัศนคติในการนำระบบการบริหารจัดการคุณภาพมาใช้กับสถานศึกษา ผู้บริหารต้องมีวิสัยทัศน์และสามารถนำโรงเรียนสู่การเป็นมาตรฐานสากล มีการบริหารจัดการด้วยระบบคุณภาพมีความเป็นผู้นำทางวิชาการที่มีผลงานปรากฏเป็นที่ยอมรับ มีความสามารถในการใช้เทคโนโลยีในการสื่อสารและการบริหารจัดการสามารถใช้ภาษาต่างประเทศในการสื่อสารในการแลกเปลี่ยนเรียนรู้สามารถเพิ่มความสามารถในการแข่งขันสอดคล้องแนวคิดของ (สำนักงานคณะกรรมการการศึกษาขั้นพื้นฐาน,2556,น.20)

ส่วนผลการวิจัยเมื่อพิจารณาในแต่ละด้านผู้วิจัยอภิปรายผลดังนี้

**1. ด้านการนำองค์กร** พบว่าโดยรวมอยู่ในระดับมาก ทั้งนี้เป็นเพราะว่าผู้บริหารนั้นมีการร่วมกันกับครูและบุคลากร ในการกำหนดวิสัยทัศน์ พันธกิจ เป้าประสงค์ และค่านิยมในการทำงานและสามารถนำโรงเรียนสู่การเป็นมาตรฐานสากล ซึ่งเป็นตัวชี้วัดคุณภาพของผู้บริหารตามโครงการโรงเรียนมาตรฐานสากลสอดคล้องกับแนวคิดของ สำนักงานคณะกรรมการการศึกษาขั้นพื้นฐาน (2553,น.10) ซึ่งสอดคล้องกับแนวคิดของ เอกชัย กี่สุขพันธ์และคณะ (2553,น.40) กล่าวว่า การนำองค์กรควรมุ่งเน้นการปฏิบัติการของผู้บริหารในเรื่องของการกำหนดทิศทางของสถานศึกษาให้มีความชัดเจนในการปฏิบัติงานทั่วทั้งองค์กรเพื่อพัฒนาคุณภาพปรับปรุงคุณภาพด้วยความมุ่งมั่น จริงจัง ยาวนานและทั่วทั้งองค์กรจากการเสียสละทรัพยากร เช่น กำลังคน เวลา และงบประมาณ ผู้บริหารกำหนดนโยบายมุ่งสู่คุณภาพที่ชัดซึ่งเกิดการรับรู้เข้าใจการถ่ายทอดนโยบายให้ทุกคนได้รับทราบ การกำหนดกิจกรรมที่จะวัดมีการวางแผนปฏิบัติและติดตามความก้าวหน้าและประเมินผล ส่วนองค์กรมีการมีการจัดกิจกรรมที่เอื้ออาทรต่อการแลกเปลี่ยนเรียนรู้เพื่อพัฒนาบุคลากรให้เป็นบุคคลและองค์กรแห่งการเรียนรู้มีการบริหารจัดการอยู่ในระดับต่ำสุด ทั้งนี้การสร้างบรรยากาศให้เกิดการแลกเปลี่ยนเรียนรู้กระตุ้นให้เกิดนวัตกรรมเพื่อเพิ่มพูนศักยภาพการปฏิบัติงานและให้เป็นองค์กรแห่งการเรียนรู้ ซึ่งสอดคล้องกับแนวคิดของวีระยา จะสาร (2553,น.72) กล่าวว่า ผู้นำองค์กรต้องมีมาตรฐานในการดำเนินการที่ชัดเจน ผู้บริหารสร้างบรรยากาศการแลกเปลี่ยนเรียนรู้กระตุ้นให้เกิดการปฏิบัติตามระเบียบแนวปฏิบัติข้อกฎหมายและมีจริยธรรมผู้บริหารมีหลักธรรมาภิบาล สร้างการแลกเปลี่ยนเรียนรู้ สร้างศรัทธาโดยเป็นแบบอย่างที่ดีตามค่านิยมของโรงเรียนส่งเสริมและดูแลในการทำงานตามระเบียบข้อบังคับหลักจริยธรรมและจรรยาบรรณซึ่งสอดคล้องกับงานวิจัยอัญชลี ประกายเกียรติ(2555 : บทคัดย่อ) ได้ ทำการวิจัยว่า การพัฒนาระบบการบริหารคุณภาพภายในสำหรับสถานศึกษาขั้นพื้นฐานโดยใช้เกณฑ์คุณภาพการศึกษาวัตถุประสงค์ในการวิจัยเพื่อการดำเนินการที่เป็นเลิศ เพื่อพัฒนาระบบการบริหารคุณภาพภายในสถานศึกษาขั้นพื้นฐานโดยใช้เกณฑ์คุณภาพการศึกษาเพื่อการดำเนินการที่เป็นเลิศสภาพปัจจุบันของการบริหารคุณภาพภายในสถานศึกษาขั้นพื้นฐาน ระดับมัธยมศึกษา ในโครงการโรงเรียนมาตรฐานสากล การกำหนดของเกณฑ์คุณภาพการศึกษาเพื่อการดำเนินการที่เป็นเลิศ มีระดับการปฏิบัติตามองค์ประกอบคุณภาพ อยู่ในระดับมาก การนำองค์กรระบบการบริหารคุณภาพภายในสำหรับสถานศึกษาขั้นพื้นฐานโดยใช้เกณฑ์คุณภาพการศึกษาเพื่อการดำเนินการที่เป็นเลิศที่พัฒนาขึ้นคือ ระบบการบริหารคุณภาพเพื่อความเป็นเลิศของสถานศึกษาขั้นพื้นฐาน

**2. ด้านการวางแผนเชิงกลยุทธ์** พบว่า โดยรวมอยู่ในระดับมาก ทั้งนี้เป็นเพราะว่าผู้บริหารโรงเรียนมีการจัดทำแผนกลยุทธ์และแผนปฏิบัติการตรงตามวัตถุประสงค์ของโรงเรียนมาตรฐานสากล การนำกลยุทธ์ไปสู่การปฏิบัติ มีวิธีการแปลงวัตถุประสงค์เชิงกลยุทธ์ไปสู่แผนปฏิบัติ ให้สรุปแผนปฏิบัติการ การแสดงวิธีการนำไปสู่การปฏิบัติและตัวบ่งชี้หรือสมรรถนะหลักที่สำคัญของผลการดำเนินการที่เกี่ยวข้องกับแผนปฏิบัติการรวมทั้งคาดการณ์ผลการดำเนินการในอนาคตของโรงเรียน การจัดทำแผนกลยุทธ์เชิงกลยุทธ์มีกระบวนการสามารถระบุจุดอ่อนที่อาจจะเกิดขึ้น โรงเรียนมีกรอบระยะเวลาของการวางแผนระยะสั้นและระยะยาวมีวิธีในการกำหนดแผนเชิงกลยุทธ์สอดคล้องกับกรอบเวลา สำนักงานคณะกรรมการการศึกษาขั้นพื้นฐาน (2553,น.26) ซึ่งสอดคล้องกับแนวคิดของศุภชัย เมืองรักษ์ (2554,  
น.11) กล่าวว่า การวางแผน (PDCA Cycle) เป็นการจัดการที่ดีที่มุ่งการจัดการเป็นระบบ มีการ (Plan)วางแผน โดยการกำหนดเป้าหมายและวิธีการต่างๆ เพื่อให้ได้ตามเป้าหมายที่ต้องการ จากนั้นจึง (Do) คือ ปฏิบัติได้ตามแผนที่กำหนดไว้ และต้อง (Check) คือ การติดตามประเมินผลทุกระยะแล้วนำประสบการณ์ที่พบ (Act) คือการปรับปรุงอย่างต่อเนื่อง ส่วนโรงเรียนจัดสรรทรัพยากรด้านการเงินและอื่นๆ อย่างเพียงพอต่อการดำเนินงานทำให้การปฏิบัติตามแผนปฏิบัติการบรรลุผลสำเร็จ มีการบริหารจัดการอยู่ในระดับต่ำสุด มีการจัดสรรทรัพยากรให้เหมาะสมเพียงพอและพร้อมที่จะใช้เพื่อให้การปฏิบัติตามแนวปฏิบัติการบรรลุผลสำเร็จนั้น ซึ่งสอดคล้องกับงานวิจัยศศิพร รินทะ(2554,น.107) ได้ทำการวิจัยว่า การวางแผนกลยุทธ์ของโรงเรียนควรมีการจัดทำแผนกลยุทธ์ของโรงเรียน มีการจัดสรรทรัพยากรให้เพียงพอที่จะทำให้แผนปฏิบัติการบรรลุความสำเร็จ และมีกระบวนการตามแผนกลยุทธ์ลงสู่การปฏิบัติ ส่วนโรงเรียนกำหนดตัวชี้วัดและเป้าหมายที่ใช้ในการติดตามความก้าวหน้าของแผนปฏิบัติการที่สอดคล้องไปในทางเดียวกัน

**3. ด้านการมุ่งเน้นผู้เรียนและผู้มีส่วนได้ส่วนเสีย** พบว่า โดยรวมอยู่ในระดับมาก ทั้งนี้เป็นเพราะว่าผู้บริหารมีกระบวนการในการบริหารหลักสูตรและการจัดการเรียนการสอนที่มีกิจกรรมการเรียนรู้เพื่อพัฒนาผู้เรียนให้มีคุณลักษณะตามที่กำหนด การบริหารจัดการศึกษามุ่งเน้นไปที่การเรียนรู้ความต้องการของผู้เรียน ความต้องการคุณลักษณะของผู้เรียนในอนาคตของสังคมโลกการสร้างความพึงพอใจมาเป็นความต้องการหลักสูตรและพัฒนาการเรียนรู้ที่เหมาะสมโดยโปรแกรมที่โรงเรียนจัด สอดคล้องกับแนวคิดของ สำนักงานคณะกรรมการการศึกษาขั้นพื้นฐาน(2553,น.13) ส่วนโรงเรียนใช้ข้อมูลสารสนเทศของระบบการดูแลช่วยเหลือนักเรียนเพื่อสร้างความพึงพอใจให้กับผู้เรียนและผู้ปกครองนักเรียน มีการบริหารจัดการอยู่ในระดับต่ำสุด ในการจัดระบบบริการ การเข้าถึงข้อมูลข่าวสาร การให้บริการ การรับฟังการรับข้อร้องเรียน โดยเปิดช่องทางเลือกที่หลายช่องทางที่สะดวกรวดเร็ว ซึ่งสอดคล้องกับงานวิจัยของ ปาณิสรา สิงหพงษ์ (2555,น.107) ได้ทำการวิจัยว่า การมุ่งเน้นผู้เรียนและผู้มีส่วนได้ส่วนเสีย ผู้เรียนเป็นหัวใจและเป้าหมายของการศึกษาแสดงให้เห็นว่าโรงเรียนมีการบริหารจัดการโดยคำนึงถึงผู้เรียนและผู้มีส่วนได้ส่วนเสียเป็นสำคัญ โรงเรียนสร้างความมั่นใจในหลักสูตรการจัดการเรียนการสอนการบริหารจัดการที่สอดคล้องกับผลการวิเคราะห์ ด้านการมุ่งเน้นผู้เรียนและผู้มีส่วนได้ โรงเรียนมีหลักสูตร กระบวนการหลักสูตร การจัดการเรียนการสอน กิจกรรมการเรียนรู้เพื่อให้ผู้เรียนมีคุณลักษณะตามที่กำหนด

**4. ด้านการวัด การวิเคราะห์ และการจัดการความรู้** พบว่า โดยรวมอยู่ในระดับมาก  
ด้านการวัด การวิเคราะห์ และการจัดการความรู้ ทั้งนี้เป็นเพราะว่าผู้บริหารมีการจัดการเกี่ยวกับ   
การวัด การวิเคราะห์และการจัดการความรู้ เป็นการตรวจประเมินว่าโรงเรียนเลือกรวบรวม วิเคราะห์ จัดการปรับปรุงข้อมูลสารสนเทศ และสินทรัพย์ทางปัญญาที่มีการสั่งสมความรู้ภายในองค์กร โรงเรียนมีการบริหารจัดการเทคโนโลยีสารสนเทศ นอกจากนี้ยังตรวจประเมินว่าโรงเรียนใช้ ผลการทบทวนเพื่อปรับปรุงผลการดำเนินงานผลการเรียนรู้และเพิ่มความสามารถในการแข่งขันของโรงเรียน สอดคล้องกับแนวคิดของ สำนักงานคณะกรรมการการศึกษาขั้นพื้นฐาน (2556,น.14) การวัดผลการดำเนินการถือเป็นเรื่องที่สำคัญมากที่โรงเรียน ต้องจัดขึ้น Guru ทางด้านบริหารกล่าวไว้ว่า lf you can’t measure, you can’t manage. lf you can’t measure, you can’t improve. โรงเรียนจะต้องจัดให้มีการตรวจสอบวัดผลการดำเนินงานที่โรงเรียนได้ดำเนินการในแต่ละปี ส่วนโรงเรียนจัดทำข้อมูลสารสนเทศที่จำเป็นพร้อมใช้งานสำหรับครูและบุคลากรเพื่อให้ผู้เรียนสามารถเข้าถึงข้อมูลได้อย่างเหมาะสม มีการบริหารจัดการอยู่ในระดับต่ำสุด ในการจัดรวบรวมข้อมูลสารสนเทศที่ต้องการใช้ในการติดตามและการทบทวนการดำเนินการของโรงเรียน ข้อมูลเชิงยุทธศาสตร์เกี่ยวกับปัจจัยมีการวิเคราะห์ข้อมูลในการรับรู้ รับฟังและขอรับบริการของผู้เรียนโดยรวบรวมข้อมูลจากทุกแหล่งไว้ที่เดียวกันมีการประมวลเพื่อให้ข้อมูลที่ทันสมัยและติดตั้งระบบป้องกันข้อสูญหายซึ่งสอดคล้องกับแนวคิดของ จันทรานี สงวนนาม(2551,น.50; อ้างใน นิรันดร์ สุธีนิรันดร์,2556,น.53) กล่าวว่า กระบวนการบริหารมุ่งเน้นคุณภาพ เรียกว่า พอสด์คอน (Posdcorb) ประกอบด้วย 1) การวางแผน 2) การจัดการองค์กร 3) การควบคุมคนในการทำงาน 4) การสั่งการ5) การประสานงาน 6) การรายงาน และ7) การจัดทำงบประมาณ กระบวนการเป็นการกระทำอย่างต่อเนื่องมีการวัด การวิเคราะห์ และการจัดการความรู้ มีกิจกรรมในแต่ละตอนแตกต่างกันออกไปตามลำดับ เริ่มต้นด้วยการกระทำที่มีกิจกรรมเสร็จสิ้นเป็นตอนๆ แล้วส่งผลต่อไปให้งานนั้นบรรลุผลสำเร็จ หรือหากงานนั้นมีข้อปรับปรุงให้กำหนดปรับปรุงต่อไปซึ่งสอดคล้องกับงานวิจัยของสาวิตรี เดชป้อง (2556 : บทคัดย่อ) ได้ทำการวิจัยว่า การวัด การวิเคราะห์ และการจัดการความรู้ คุณภาพของโรงเรียนมาตรฐานสากลในจังหวัดนครปฐม โดยรวมอยู่ในระดับมาก โดยให้ทัศนะไว้ว่า ผู้บริหารโรงเรียนได้ดำเนินการบริหารด้านคุณภาพโดยผู้มีส่วนร่วมเกี่ยวข้องทุกฝ่ายการดำเนินงานด้วยระบบ PDCA ทำให้โรงเรียนมีความสามารถในการดำเนินงานด้านโรงเรียนมาตรฐานสากลอย่างมีประสิทธิภาพและคล่องตัว

**5.ด้านการมุ่งเน้นบุคลากร** พบว่า โดยรวมอยู่ในระดับมาก ทั้งนี้เป็นเพราะว่าผู้บริหารส่งเสริมและสนับสนุนครูและบุคลากรให้ได้รับการศึกษาและฝึกอบรมให้มีความรู้และตรงตามคุณลักษณะและหน้าที่ความรับผิดชอบโรงเรียนมีวิธีการในการกำหนดขีดความสามารถของบุคลากรอัตรากำลัง และการสร้างสภาพแวดล้อมการทำงานที่นำไปสู่ผลการดำเนินงานที่ดีนอกจากนี้ยังเป็นการตรวจประเมินโรงเรียนมีวิธีการสร้างความผูกพันและความสามัคคีให้ครูและบุคลากรเกิดความมุ่งมั่นในการทำงานอย่างเต็มศักยภาพ และพัฒนาบุคลากรเพื่อนำศักยภาพของพวกเขามาใช้อย่างเต็มที่ โดยสอดคล้องไปในทิศทางเดียวกับพันธกิจ กลยุทธ์ และแผนปฏิบัติการของโรงเรียน เพื่อให้บรรลุผลสำเร็จและอธิบายการดำเนินการเพื่อรักษาบรรยากาศในการทำงานให้ปลอดภัย มั่นคง และเกื้อกูลการทำงานสอดคล้องกับแนวคิดของ สำนักงานคณะกรรมการการศึกษาขั้นพื้นฐาน (2553,น.60) ที่พบว่า การสนับสนุนบุคลากร เพื่อให้พวกเขาทำงานได้ดี และสามารถสร้างผลงานที่ดี เป็นอีกสิ่งหนึ่งที่โรงเรียนต้องคำนึงถึงโรงเรียนสามารถให้การสนับสนุนบุคลากรได้ 3 รูปแบบ ได้แก่ การกำหนดนโยบาย การจัดบริการและการจัดสิทธิประโยชน์ เพื่อช่วยให้ครูทำงานดีขึ้น มีขวัญและกำลังใจที่ดีตลอดจนความพึงพอใจที่ดีตลอดจนเกิดความพึงพอใจ ส่วนโรงเรียนมีการสร้างความผูกพันและความพึงพอใจของบุคลากรที่ปฏิบัติงานในระดับต่างๆ ตามกลุ่มและประเภทของลักษณะงานโดยการคำนึงถึงความแตกต่างแต่ละกลุ่มบุคคลอยู่ในระดับต่ำสุด มีการกำหนดปัจจัยที่มีผลต่อความผูกพันและความพึงพอใจของบุคลากร โดยคำนึงถึงความเสมอภาค ความโปร่งใส ความซื่อสัตย์ และความเป็นธรรม รวมทั้งการมีส่วนร่วมของบุคลากรทุกกลุ่มซึ่งสอดคล้องกับงานวิจัยของสมานจิต ภิรมย์รื่น(2554 : บทคัดย่อ)ได้ทำการวิจัยว่า ระบบการทำงาน การให้การศึกษา การฝึกอบรม ความพึงพอใจของครูและบุคลากรเป็นแนวทางในการปฏิบัติที่ดีเมื่อเทียบเคียงคุณภาพที่เป็นเลิศกับต่างประเทศ ส่วนโรงเรียนมีการสร้างความผูกพันและความพึงพอใจของบุคลากรที่ปฏิบัติงานในระดับต่างๆ ตามกลุ่มและประเภทของลักษณะงานโดยมีการคำนึงถึงความแตกต่างของในแต่ละกลุ่มบุคคลนั้น ซึ่งสอดคล้องกับแนวคิดของเจริญวิชญ์ สมพงษ์ธรรม (2553,น.28) ได้อธิบายว่า สมรรถนะที่มุ่งเน้นการใช้ทักษะและคุณลักษณะอื่นๆ รวมถึงค่านิยม แรงจูงใจและเจตคติที่ทำให้บุคคลมีการทำงานสูงกว่ามาตรฐาน ช่วยทำให้งานเกิดผลสำเร็จดีเลิศเป็นสมรรถนะที่นักวิชาการให้ความสำคัญในการพัฒนามากกว่าสมรรถนะอื่น

**6. ด้านการจัดการกระบวนการ** พบว่า โดยรวมอยู่ในระดับมาก ทั้งนี้เป็นเพราะว่าผู้บริหารโรงเรียนมีการแบ่งระบบงานครอบคลุมงานทั้ง 4 ฝ่าย คือ วิชาการ งบประมาณ บุคคล และการบริหารงานทั่วไปและการจัดระบบงาน กระบวนการทำงานหลัก ซึ่งมีคู่มือของระบบงานเพื่อดำเนินการอย่างเป็นระบบและมีวิธีการจัดการและปรับปรุงกระบวนการออกแบบเพื่อสร้างคุณค่าให้นักเรียนทำให้เกิดผลสูงสุดต่อการเรียนรู้และความสำเร็จของนักเรียนทำให้โรงเรียนประสบความสำเร็จและยั่งยืน รวมทั้งเตรียมความพร้อมของโรงเรียนสอดคล้องกับแนวคิดของ สำนักงาน คณะกรรมการการศึกษาขั้นพื้นฐาน (2553,น.62) ที่พบว่าระบบงาน (Work System) ในความหมาย ของรูปแบบหรือวิธีการที่องค์กรใช้ในการทำงานองค์กรสำเร็จตามพันธกิจ กลยุทธ์และเป้าประสงค์ขององค์กรซึ่งนอกจากจะเกี่ยวกับกระบวนการการผลิตให้บริการ และบุคลากรขององค์กรเองแล้ว รวมทั้งยังเกี่ยวข้องกับกระบวนการอื่นๆ นอกเหนือจากกระบวนการผลิตให้บริการได้แก่ กระบวนการสนับสนุน และกระบวนการบริหารองค์กร ส่วนโรงเรียนมีความพร้อมรับภัยพิบัติโดยคำนึงถึงการป้องกันและการจัดการต่อเนื่องเพื่อการดำเนินการและฟื้นฟูสภาพ มีการบริหารจัดการอยู่ในระดับต่ำสุด มีการควบคุมและปรับปรุงกระบวนการสนับสนุนเตรียมความพร้อมเพื่อที่จะรับมือต่อภัยพิบัติและภาวะฉุกเฉิน คำนึงถึงการป้องกัน การแก้ไข และการฟื้นฟูอย่างต่อเนื่องที่มีความเหมาะสมและรัดกุม ซึ่งสอดคล้องกับแนวคิดของพัฒนชัย กุลสิริสวัสดิ์ (2551,น.30) ได้ศึกษาแนวทางการควบคุมที่ถูกต้องเพื่อทำให้มีการติดตามและควบคุมมีประสิทธิภาพประกอบด้วยปัจจัยที่นำเข้า (Input) กระบวนการ (Process) ผลผลิต (Ouput) และผลลัพธ์ (Outcome)โรงเรียนมีระบบควบคุมและตรวจสอบการควบคุมคุณภาพ ต้นทุน ทรัพยากรความเสี่ยงการสูญเสียและระยะเวลา ควรมีการนำกระบวนการทำงานไปปฏิบัติงานประจำวันเพื่อเป็นไปตามข้อกำหนดในการทำงานซึ่งสอดคล้องกับแนวคิดของ จุฬากรณ์ มาเสถียรวงศ์ จุมพล พูลภัทรชีวิน และอมรวิชช์ นาครทรรพ (2549,น.65) กล่าวว่า การจัดการกระบวนการโดยการนำนโยบายและยุทธศาสตร์ทางการศึกษาแบบมุ่งอนาคตเพื่อนักเรียนไทยสู่กระบวนการปฏิบัติมุ่งเน้นการดำเนินงานในกลุ่ม โดยผ่านโรงเรียน ภายนอกโรงเรียน ครอบครัว ชุมชน เพื่อเป้าหมายที่ต้องการสร้างนักเรียนให้เป็นอนาคตที่ดีของสังคมไทยต่อไป

**7. ด้านผลลัพธ์** พบว่า โดยรวมอยู่ในระดับมาก ทั้งนี้เป็นเพราะว่าผู้บริหารเป็นที่ยอมรับในการปฏิบัติตนตามกฎระเบียบของราชการโดยยึดหลักธรรมาภิบาล มีภาวะผู้นำ จริยธรรมและความรับผิดชอบต่อชุมชนและสังคม ซึ่งแสดงให้เห็นว่าผู้บริหารมีการบริหารจัดการด้วยความโปร่งใสสามารถตรวจสอบภายในและภายนอก ปฏิบัติตามจรรยาบรรณวิชาชีพโรงเรียนสอดคล้องกับแนวคิดของ สำนักงานคณะกรรมการการศึกษาขั้นพื้นฐาน (2553,น.15) ส่วนการพัฒนาผลสัมฤทธิ์ด้านการเรียนรู้ของผู้เรียนอยู่ในระดับต่ำสุด มีการจัดกระบวนการและกิจกรรมการปรับปรุงกระบวนการที่สำคัญผลลัพธ์ด้านการมุ่งเน้นผู้เรียนผลลัพธ์บุคลากร ผลลัพธ์ด้านการกำกับดูแล ระบบวัดผลให้มีข้อมูลสารสนเทศเพื่อเป็นประโยชน์ในการวิเคราะห์และปรับปรุงตลอดจนคาดการณ์ไปในอนาคต และนำเสนอให้ความสำคัญกับการรายงานผลที่เป็นการแสดงข้อมูล โดยที่เปรียบเทียบกับเป้าหมายเกี่ยวกับในการผลิต(Out Put) และผลลัพธ์ (Outcome) แนวโน้มผลการดำเนินการเป็นการแสดงข้อมูลสารสนเทศที่เป็นตัวเลขและแสดงให้เห็นถึงผลลัพธ์เมื่อเปรียบเทียบกับโรงเรียนในกลุ่มสังกัดระดับเขตพื้นที่การศึกษา ระดับภาค ระดับประเทศ การแสดงผล ควรจัดทำในรูปแบบที่เข้าใจง่ายในรูปแบบของกราฟหรือตารางซึ่งสอดคล้องกับแนวคิดของ สำนักงานคณะกรรมการการศึกษาขั้นพื้นฐาน (2553,น.69) ซึ่งสอดคล้องกับงานวิจัยของ เบญจภรณ์ จันทร์ศิริ (2554:บทคัดย่อ)ได้ทำการวิจัยว่า ผลการเรียนรู้แบบปัญหาเป็นฐานที่มีต่อผลสัมฤทธิ์ทางการเรียนและทักษะการคิดวิเคราะห์กลุ่มสาระการเรียนรู้วิทยาศาสตร์ของนักเรียนชั้นประถมศึกษาปีที่4 โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา เปรียบเทียบผลสัมฤทธิ์ทางการเรียนวิทยาศาสตร์ก่อนเรียนและหลังเรียนของนักเรียนชั้น ประถมศึกษาปีที่ 4 ที่เรียนโดยใช้การเรียนรู้แบบปัญหาเป็นฐาน ผลสัมฤทธิ์ทางการเรียนวิชาวิทยาศาสตร์ของนักเรียนชั้นประถมศึกษาปีที่ 4 หลังการเรียนรู้แบบใช้ปัญหาเป็นฐานของหน่วยในชีวิตประจำวันหลังเรียนสูงกว่าก่อนเรียน และทักษะการคิดวิเคราะห์ทางวิทยาศาสตร์ของนักเรียนหลังเรียนสูงกว่าแบบใช้ปัญหาเป็นฐาน

**ข้อเสนอแนะ**

**ข้อเสนอแนะเพื่อการปฏิบัติ**

ในการวิจัยครั้งนี้ผู้วิจัยได้นำเสนอข้อเสนอแนะในการนำผลการวิจัยไปใช้ดังนี้

1. ด้านการนำองค์กร ผู้บริหารควรจะส่งเสริมการนำองค์กรแห่งการเรียนรู้โรงเรียนต้องเปิดโอกาสให้ผู้ปฏิบัติงานได้ใช้ศักยภาพในการทำงานอย่างเต็มที่ โดยสนับสนุน ส่งเสริมกระตุ้นให้ครูได้แสวงหาวิธีการใหม่ๆ ในการปฏิบัติงาน เช่น พัฒนาเทคโนโลยีและความรู้ใหม่ๆ ครูแนะนำนักเรียนในการมีช่องทางแสวงหาความรู้ในแหล่งเรียนรู้ต่างๆ และโรงเรียนมีการสนับสนุนทางทรัพยากรอย่างเหมาะสมเพียงพอ เช่น งบประมาณ บุคลากรโครงสร้างพื้นฐาน และที่สำคัญคือ “การให้โอกาส” ผู้บริหารโรงเรียนต้องคำนึงถึงภาระงานของครูเพื่อให้ครูได้ทำหน้าที่ในการพัฒนาการเรียนการสอนได้อย่างเต็มที่เพื่อให้เกิดผลงานที่ดีที่ตัวนักเรียน

2. ด้านการวางแผนเชิงกลยุทธ์ ผู้บริหารควรจะส่งเสริมในการใช้ข้อมูลสารสนเทศของระบบการดูแลช่วยเหลือนักเรียนเพื่อสร้างความพึงพอใจให้กับผู้เรียนและผู้ปกครองนักเรียนโรงเรียนจึงต้องใช้ข้อมูลสารสนเทศในการบริหารจัดการและใช้ในการติดตามประเมินผลการดำเนินการระบบดูแลช่วยเหลือนักเรียน และโรงเรียนต้องมีการสร้างความสัมพันธ์กับผู้เรียน ผู้ปกครอง และชุมชนควรจัดระบบดูแลช่วยเหลือนักเรียนแบบรอบด้านและเปิดโอกาสให้ผู้เรียนได้ทำกิจกรรมและมีส่วนร่วมในกิจกรรมอย่างต่อเนื่อง

3. ด้านการมุ่งเน้นผู้เรียนและผู้มีส่วนได้ส่วนเสีย ผู้บริหารควรจะส่งเสริมในการใช้ข้อมูลสารสนเทศของระบบการดูแลช่วยเหลือนักเรียนเพื่อสร้างความพึงพอใจให้กับผู้เรียนและผู้ปกครองนักเรียน โรงเรียนต้องจัดทำระบบข้อมูลสารสนเทศของระบบการดูแลช่วยเหลือนักเรียน สำรวจความต้องการของผู้เรียน ผู้ปกครอง ชุมชนเพื่อสร้างความพึงพอใจให้กับผู้เรียนและผู้ปกครองนักเรียนเพิ่มมากขึ้นในการสร้างเครือข่ายทางการศึกษาในสถานศึกษา โรงเรียนต้องกำหนดบทบาทหน้าที่รับผิดชอบในการสร้างเครือข่ายอย่างชัดเจนเพื่อเป็นการเพิ่มคุณภาพของโรงเรียน

4. ด้านการวัด การวิเคราะห์ และการจัดการความรู้ ผู้บริหารควรจะส่งเสริมในการจัดทำข้อมูลสารสนเทศที่จำเป็นพร้อมใช้งานสำหรับครูและบุคลากรเพื่อให้ผู้เรียนสามารถเข้าถึงข้อมูลได้อย่างเหมาะสม ด้านการวัด การวิเคราะห์ และการจัดการความรู้มีความสำคัญอย่างยิ่งต่อการบริหารจัดการตามโครงการโรงเรียนมาตรฐานสากลเพราะเป็นการขับเคลื่อนของแผนกลยุทธ์สู่การปฏิบัติที่ทำให้โรงเรียนมีการบริหารจัดการที่มีประสิทธิภาพสามารถปรับปรุงผลการดำเนินการและความสามารถในการแข่งขันของโรงเรียน การวัดผลการดำเนินการถือเป็นเรื่องที่สำคัญมากที่โรงเรียนจะต้องจัดให้มีการตรวจสอบวัดผลการดำเนินงานที่โรงเรียนได้ดำเนินการในแต่ละปี และทำเป็นข้อมูลสารสนเทศ ที่เป็นพื้นฐานของระบบการจัดการความรู้ซึ่งผลการดำเนินการเป็นภาพรวมของโรงเรียน

5. ด้านการมุ่งเน้นบุคลากร ผู้บริหารควรจะส่งเสริมการสร้างความผูกพันและความพึงพอใจของบุคลากรที่ปฏิบัติงานในระดับต่างๆ ตามกลุ่มและประเภทของลักษณะงานโดยการคำนึงถึงความแตกต่างแต่ละกลุ่มบุคคล โรงเรียนต้องมีการสร้างความผูกพันและความพึงพอใจของบุคลากรที่ปฏิบัติงานในระดับต่างๆ ตามกลุ่มและประเภทของลักษณะงาน โดยการคำนึงถึงความแตกต่างแต่ละกลุ่มบุคคล ให้ไปในทิศทางเดียวกัน เพื่อให้บรรลุผลสำเร็จ และรักษาบรรยากาศในการทำงานให้ปลอดภัย มั่นคง และเกื้อกูลการทำงาน การสนับสนุนบุคลากรเพื่อให้พวกเขาทำงานได้ดี และสามารถสร้างผลงานที่ดี เป็นอีกสิ่งหนึ่งที่โรงเรียนต้องให้ความสำคัญ

6. ด้านการจัดการกระบวนการ ผู้บริหารควรจะส่งเสริมความพร้อมรับภัยพิบัติหรือภาวะฉุกเฉินโดยคำนึงถึงการป้องกันและการจัดการต่อเนื่องเพื่อการดำเนินการและฟื้นฟูสภาพโรงเรียนต้องให้ความสำคัญกับการกระบวนการทำงานที่เป็นระบบต่อเนื่อง และมีการวางแผนที่ดีรวมทั้งกระบวนการหลักและกระบวนการที่มาสนับสนุนเพื่อโรงเรียนได้มีการฝึกอบรมและให้ความรู้กับผู้เรียนในการเตรียมความพร้อมรับภัยพิบัติหรือภาวะฉุกเฉินโดยคำนึงถึงการป้องกันและการจัดการต่อเนื่องเพื่อการดำเนินการและฟื้นฟูสภาพของโรงเรียนอย่างมีประสิทธิภาพ

7. ด้านผลลัพธ์ ผู้บริหารควรจะส่งเสริมและพัฒนาผลสัมฤทธิ์ด้านการเรียนรู้ของผู้เรียน ด้านผลสัมฤทธิ์โรงเรียนต้องแสดงผลด้านการเรียน แยกรายวิชา แยกระดับชั้น รวมทั้งผลการจบการเรียนต่อและการสอบที่เกี่ยวข้องและมีการเปรียบเทียบกับเทียบเคียงที่น่าสนใจ คือการแสดงผลสัมฤทธิ์ เป็นการพัฒนานักเรียนในกลุ่มเดิมเพื่อให้การเรียนสูงขึ้น การออกแบบการเรียนของโรงเรียนมีการติดตามผลและมีการเก็บรวบรวมข้อมูลเป็นสถิติไว้ นอกจากนี้โรงเรียนควรมีการส่งเสริมให้ผู้เรียนมีการสอบวัดความสามารถทางภาษา ทางคณิตศาสตร์ ทางวิทยาศาสตร์ในระดับต่าง ๆ และโรงเรียนควรมีการเน้นการจัดการเรียนการสอนให้กับผู้เรียนเพิ่มเติม เช่น การเรียนเสริมนอกห้องเรียน การจัดผู้เชี่ยวชาญทางด้านต่างๆ มาสอนให้เพียงพอต่อจำนวนผู้เรียนและให้มีความต่อเนื่อง

**ข้อเสนอแนะในการทำวิจัยครั้งต่อไป**

1. ควรมีการศึกษาเกี่ยวกับการบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษา เขต 1

2. ควรมีการศึกษาหลักการบริหารจัดการระบบคุณภาพ 7 ด้าน เพื่อสร้างระบบการบริหารจัดการที่มุ่งเน้นผู้เรียนเป็นเลิศ

3. ควรมีการศึกษาปัจจัยที่ส่งเสริมและยกระดับผลสัมฤทธิ์ทางการเรียนของนักเรียนและผู้เรียนมีศักยภาพเป็นพลโลก

**กิตติกรรมประกาศ**

สารนิพนธ์ เรื่อง การบริหารจัดการตามโครงการโรงเรียนมาตรฐานสากลของโรงเรียนรัตนโกสินทร์สมโภชบางขุนเทียน สำนักงานเขตพื้นที่การศึกษามัธยมศึกษาเขต 1 ครั้งนี้สำเร็จลุล่วงด้วยความอนุเคราะห์อย่างดียิ่ง จากผู้ช่วยศาสตราจารย์วิเชียร อินทรสมพันธ์ และ ผู้ช่วยศาสตราจารย์ นิรันดร์ สุธีนิรันดร์ ที่ให้ความกรุณาเมตตาสละเวลาให้คำแนะนำข้อคิดเห็น และการตรวจสอบแก้ไขข้อบกพร่องต่างๆ ในการดำเนินการวิจัยจนเป็นผลสำเร็จ

ขอขอบพระคุณอาจารย์ รองศาสตราจารย์ ดร.มณี เหมทานนท์, ผู้ช่วยศาสตราจารย์ดร.กฤษดา  
 ผ่องพิทยา, ดร.อัจฉรา ผ่องพิทยา, และ ดร.พนัส จันทร์ศรีทอง สาขาวิชาการบริหารการศึกษา มหาวิทยาลัยราชภัฏบ้านสมเด็จเจ้าพระยาทุกท่านที่ได้ให้ความรู้ประสบการณ์ที่เป็นแนวทางในการวิจัยครั้งนี้

ขอขอบพระคุณพี่ๆ เพื่อนๆสาขาวิชาการบริหารการศึกษารุ่น 21/3 ทุกท่านที่ให้กำลังใจและให้ความช่วยเหลือเป็นอย่างดีเสมอมา

สุดท้ายนี้ ผู้วิจัยขอน้อมระลึกถึงพระคุณอันสูงสุดของคุณพ่อสุทธิ์ เรียนสี คุณแม่ขำทองเรียนสี และคุณแม่บวน ต้นทอง ผู้เป็นที่รักและเคารพยิ่งและเป็นพลังแรงใจอันยิ่งใหญ่ ให้การอบรมสั่งสอนปลูกฝังความใฝ่รู้ในการศึกษา จนสำเร็จเป็นสารนิพนธ์ฉบับนี้ด้วยความภาคภูมิใจยิ่ง

**เอกสารอ้างอิง**

กระทรวงศึกษาธิการ. (2542). **พระราชบัญญัติการศึกษาแห่งชาติ พ.ศ. 2542 และแก้ไขเพิ่มเติม**

**(ฉบับที่2)** **พ.ศ.2545. พร้อมกฎกระทรวงที่เกี่ยวข้องและพระราชบัญญัติการศึกษาภาค  
 บังคับ พ.ศ. 2545.** กรุงเทพมหานคร: องค์การรับส่งสินค้าและพัสดุภัณฑ์.

จันทรานี สงวนนาม. (2551). **ทฤษฎีและแนวปฏิบัติในการบริหารสถานศึกษา.** กรุงเทพมหานคร:

บุ๊คพอยท์.

จุฬากรณ์ มาเสถียรวงศ์, จุมพล พูลภัทรชีวิน และอมรวิชช์ นาครทรรพ. (2549). **นโยบายและ**

**ยุทธศาสตร์ทางการศึกษาแบบมุ่งอนาคตเพื่อเด็กและเยาวชนไทย.** กรุงเทพมหานคร:

ภาควิชานโยบายการจัดการและความเป็นผู้นำทางการศึกษา คณะครุศาสตร์

จุฬาลงกรณ์มหาวิทยาลัย.

เจริญวิชญ์ สมพงษ์ธรรม. (2553). **การพัฒนาสมรรถนะการปฏิบัติงานสมรรถนะหลัก**

ชลบุรี: มหาวิทยาลัยบูรพา.

นิรันดร์ สุธีนิรันดร์, (2556). **ทฤษฎีและหลักการบริหารการศึกษา.** เอกสารประกอบการสอน

สาขาวิชาบริหารการศึกษา คณะครุศาสตร์ มหาวิทยาลัยราชภัฏบ้านสมเด็จเจ้าพระยา.

บุญชม ศรีสะอาด. (2545). **การวิจัยเบื้องต้น.**พิมพครั้งที่ 7.กรงเทพมหานคร: สุวีริยาสาส์น.

เบญจภรณ์ จันทร์ศิริ. (2554). **ผลการเรียนรู้แบบปัญหาเป็นฐานที่มีต่อผลสัมฤทธิ์ทางการเรียนและ**

**ทักษะการคิดวิเคราะห์ กลุ่มสาระการเรียนรู้วิทยาศาสตร์ของนักเรียนชั้นประถมศึกษา ปีที่ 4** โรงเรียนสาธิตแห่งมหาวิทยาลัยเกษตรศาสตร์ศูนย์วิจัยและพัฒนาการศึกษา

ประชุมเสนอผลงานบัณฑิตศึกษา มหาวิทยาลัยสุโขทัยธรรมาธิราช.

ปาณิสรา สิงหพงษ์. (2555). **การบริหารตามแนวทางรางวัลคุณภาพแห่งชาติที่ส่งผลต่อโรงเรียน**

**มาตรฐานสากลสำนักงานเขตพื้นที่การศึกษามัธยมศึกษาเขต 4.** จังหวัดปทุมธานี

วิทยานิพนธ์หลักสูตรปริญญาศึกษาศาสตรมหาบัณฑิต สาขาเทคโนโลยีการบริหาร

การศึกษา คณะครุศาสตร์อุตสาหกรรม มหาวิทยาลัยเทคโนโลยีราชมงคลธัญบุรี.

วีระยา จะสาร. (2553). **การประเมินกระบวนการทำงานการประกันคุณภาพการศึกษาตามเกณฑ์**

**รางวัลคุณภาพแห่งชาติ TQA.** ของสำนักบริหารวิชาการ มหาวิทยาลัยเชียงใหม่

รายงานการค้นคว้าแบบอิสระ ค้นเมื่อวันที่ 3 เมษายน 2560.

จาก htt://202.183.190.2/FTPIW cbAdmin/kaw

วิลัยพรณ์ เสรีวัฒน์. (2555). **การประเมินเชิงระบบโครงการโรงเรียนมาตรฐานสากล.**

วิทยานิพนธ์ปริญญาปรัชญาดุษฎีบัณฑิต มหาวิทยาลัยขอนแก่น.

ศศิพร รินทะ. (2554). การ**บริหารจัดการศึกษาโรงเรียนในโครงการโรงเรียนมาตรฐานสากล**

**กรณีศึกษา โรงเรียนเมืองคงสำนักงานเขตพื้นที่การศึกษา มัธยมศึกษา เขต 31.**

รายงานการศึกษาอิสระ ปริญญาศึกษาศาสตรมหาบัณฑิต มหาวิทยาลัยขอนแกน.

พัฒนชัย กุลสิริสวัสดิ์. (2551). **การเตรียมองค์กรเพื่อรับการตรวจประเมินตามแนวทาง TQA.**

กรุงเทพมหานคร: พงษ์วรินการพิมพ์.

วีรชน จิรัชยากร. (2551). **การศึกษาบทบาทของผู้บริหารในการพัฒนาคุณภาพการจัดการศึกษาของ**

**สถานศึกษาขั้นพื้นฐาน สังกัดสำนักงานเขตพื้นที่การศึกษาลำพูน เขต 2**.วิทยานิพนธ์

ศึกษาศาสตรมหาบัณฑิต สาขาบริหารการศึกษา มหาวิทยาลัยเชียงใหม่.

ศุภชัย เมืองรักษ์. (2554). **การคิดเชิงระบบในการบริหา.** ค้นเมื่อวันที่ 9 เมษายน 2560.

จาก htt://202.183.190.2/FTPIW cbAdmin/kaw\_pworid/mage.

สาวิตรี เดชป้อง. (2556). **คุณภาพของโรงเรียนมาตรฐานสากลในจังหวัดนครปฐม.**

สาขาการบริหารการศึกษา วิทยาลัยทองสุข.

สมานจิต ภิรมย์รื่น และปัณณธร ชัชวรัตน์. (2554). การพัฒนาคุณภาพการศึกษาของโรงเรียนระดับ

มัธยมศึกษาในภาคตะวันออกเฉียงเหนือด้วยกระบวนการเทียบเคียงสมรรถนะ. **วารสาร**

**การบริหารและพัฒนา ADED,** 1 (2), น.1-10.

สำนักงานคณะกรรมการการศึกษาขั้นพื้นฐาน. (2553). **มัธยมศึกษายุคใหม่สู่มาตรฐานสากล.**

กรุงเทพมหานคร:โรงพิมพ์ชุมนุมสหกรณ์การเกษตรแห่งประเทศไทย.

----------. (2555). **มัธยมศึกษายุคใหม่สู่มาตรฐานสากล.** กรุงเทพมหานคร:โรงพิมพ์ชุมนุมสหกรณ์

การเกษตรแห่งประเทศไทย.

----------. (2557). **เกณฑ์รางวัลคุณภาพแห่งสำนักงานคณะกรรมการการศึกษาขั้นพื้นฐาน**

**OBECQA ของโครงการโรงเรียนมาตรฐานสากลปี 2557-2558.** กรุงเทพมหานคร:

โรงพิมพ์ชุมนุมสหกรณ์การเกษตรแห่งประเทศไทย.

สำนักบริหารงานการมัธยมศึกษาตอนปลาย. (2553). **แนวทางการดำเนินงานโรงเรียน**

**มาตรฐานสากล**. กรุงเทพมหานคร: โรงพิมพ์ชุมนุมสหกรณ์การเกษตรแห่งประเทศไทย.

สุธีกานต์ ขวัญพัทลุง. (2551**). การบริหารคุณภาพการศึกษาสู่โรงเรียนมาตรฐานสากลของผู้บริหาร**

**สถานศึกษา สังกัดสำนักงานเขตพื้นที่การศึกษามัธยมศึกษาเขต 11.** จังหวัดสุราษฎร์ธานี

สาขาวิชาการบริหารการศึกษา คณะครุศาสตร์ มหาวิทยาลัยราชภัฎสุราษฎร์ธานี.

เอกชัย กี่สุขพันธ์และคณะ. (2553). **การนำองค์การ**. กรุงเทพมหานคร: จุฬาลงกรณ์มหาวิทยาลัย.